Rikunarita-ORG/Wikinium huggingface dataset:
# ಜೂನ್ ೧೪

**ಜೂನ್ ೧೪** - ಜೂನ್ ತಿಂಗಳ ಹದಿನಾಲ್ಕನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೧೬೫ ನೇ ದಿನ (ಅಧಿಕ ವರ್ಷದಲ್ಲಿ ೧೬೬ ನೇ ದಿನ).
ಜೂನ್ ೨೦೨೬

## ಪ್ರಮುಖ ಘಟನೆಗಳು

* ೧೭೭೭ - ಅಮೇರಿಕ್ ಸಂಯುಕ್ತ ಸಂಸ್ಥಾನದ ಧ್ವಜವನ್ನು ಆಯ್ಕೆ ಮಾಡಲಾಯಿತು.
* ೧೮೨೨ - ಚಾರ್ಲ್ಸ್ ಬಾಬೇಜ್, ತನ್ನ ಗಣಕಯಂತ್ರದ ಉಪಾಯವನ್ನು ಪ್ರಸ್ತಾಪ ಮಾಡಿದ.
* ೧೯೬೨ - ಯೂರೋಪ್‍ನ ಬಾಹ್ಯಾಕಾಶ ಸಂಸ್ಥೆಯ ಸ್ಥಾಪನೆ.
* ೧೯೮೨ - ಅರ್ಜೇಂಟಿನದ ಪಡೆಗಳ ಶರಣಾಗತಿಯಿಂದ ಫಾಕ್‍ಲ್ಯಾಂಡ್ಸ್ ಯುದ್ಧ ಸಮಾಪ್ತಿ.

## ಜನನ

* ೧೭೩೬ - ಚಾರ್ಲ್ಸ್ ಅಗಸ್ಟಿನ್ ದ ಕೂಲಂಬ್, ಫ್ರಾನ್ಸ್ನ ಭೌತವಿಜ್ಞಾನಿ.
* ೧೮೫೬ - ಆಂಡ್ರೆ ಮಾರ್ಕೊವ್, ರಷ್ಯಾದ ಗಣಿತಜ್ಞ.
* ೧೮೬೮ - ಕಾರ್ಲ್ ಲ್ಯಾಂಡ್‍ಸ್ಟೈನರ್, ಆಸ್ಟ್ರಿಯದ ವೈದ್ಯಕೀಯ ನೊಬೆಲ್ ಪ್ರಶಸ್ತಿ ವಿಜೇತ.
* ೧೯೬೯ - ಸ್ಟೆಫಿ ಗ್ರಾಫ್, ಜರ್ಮನಿಯ ಟೆನ್ನಿಸ್ ಕ್ರೀಡಾಪಟು.

## ನಿಧನ

* ೧೯೪೬ - ಜಾನ್ ಲೊಗಿ ಬೈರ್ಡ್, ಸ್ಕಾಟ್‍ಲ್ಯಾಂಡ್ನ ದೂರದರ್ಶನದ ಮೊದಲಿಗ.

## ರಜೆಗಳು/ಆಚರಣೆಗಳು

* ಫಾಕ್‍ಲ್ಯಾಂಡ್ ದ್ವೀಪಗಳು - ಬಿಡುಗಡೆ ದಿನಾಚರಣೆ.
* ಅಮೇರಿಕ ಸಂಯುಕ್ತ ಸಂಸ್ಥಾನ - ಧ್ವಜ ದಿನ.
* ವಿಶ್ವ ರಕ್ತದಾನಿಗಳ ದಿನ

## ಹೊರಗಿನ ಸಂಪರ್ಕಗಳು

* ಇತಿಹಾಸದಲ್ಲಿ ಈ ದಿನ Archived 2005-08-05 ವೇಬ್ಯಾಕ್ ಮೆಷಿನ್ ನಲ್ಲಿ.
* ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
* ದಿ ಹಿಸ್ಟರಿ ಚಾನೆಲ್ : ಇತಿಹಾಸದಲ್ಲಿ ಈ ದಿನ
* ಆನ್-ದಿಸ್-ಡೇ ತಾಣ

|  |
| --- |
| ಜನವರಿ | ಫೆಬ್ರುವರಿ | ಮಾರ್ಚ್ | ಏಪ್ರಿಲ್ | ಮೇ | ಜೂನ್ | ಜುಲೈ | ಆಗಸ್ಟ್ | ಸೆಪ್ಟೆಂಬರ್ | ಅಕ್ಟೋಬರ್ | ನವೆಂಬರ್ | ಡಿಸೆಂಬರ್ |
# ಜಬಲ್ ನೂರ್

| ಜಬಲ್ ನೂರ್ |
| --- |
| Highest point |
| ಎತ್ತರ | **Lua error in package.lua at line 80: module 'Module:ConvertIB/data' not found.** |
| Naming |
| ಸ್ಥಳೀಯ ಹೆಸರು | جبل النور |

**ಜಬಲ್ ನೂರ್** (ಅರೇಬಿಕ್ جبل النور ಜಬಲುನ್ನೂರ್) ಪ್ರವಾದಿ ಮುಹಮ್ಮದ್‌ರಿಗೆ ಮೊತ್ತಮೊದಲು ದೇವವಾಣಿ ಅವತೀರ್ಣವಾಯಿತೆಂದು ನಂಬಲಾಗುವ ಪರ್ವತ.

ಜಬಲ್ ನೂರ್ (ಅರ್ಥ: ಬೆಳಕಿನ ಪರ್ವತ) ಮಕ್ಕಾ ಮಹಾ ಮಸೀದಿಯ ಈಶಾನ್ಯ ದಿಕ್ಕಿನಲ್ಲಿದೆ. ಇದು ಮಕ್ಕಾದಿಂದ ಮೂರು ಮೈಲು ದೂರದಲ್ಲಿದೆ. ಮುಸಲ್ಮಾನರ ನಂಬಿಕೆಯ ಪ್ರಕಾರ ಮುಹಮ್ಮದ್‌ರಿಗೆ ಈ ಪರ್ವತದ ಹಿರಾ ಗುಹೆಯಲ್ಲಿ ದೇವವಾಣಿಯು ಮೊತ್ತಮೊದಲು ಅವತೀರ್ಣವಾಯಿತು.

## ವಿನ್ಯಾಸ

ಈ ಪರ್ವತವು 642 ಮೀಟರ್ (2,106 ಅಡಿ) ಎತ್ತರವಿದೆ. ಇದು 380 ಮೀಟರ್‌ನಿಂದ 500 ಮೀಟರ್ ಎತ್ತರದವರೆಗೆ ಕಡಿದಾಗಿದ್ದು, ನಂತರ ಪರ್ವತದ ತುದಿಯವರೆಗೆ ಲಂಬವಾಗಿದೆ. ಇದು 5,250 ಚದರ ಮೀಟರ್ ವಿಸ್ತೀರ್ಣವನ್ನು ಹೊಂದಿದ್ದು, ಇದರ ತುದಿಯು ಗುಮ್ಮಟದಂತೆ ಅಥವಾ ಒಂಟೆಯ ಡುಬ್ಬದಂತೆ ಕಾಣುತ್ತದೆ.

## ಹಿರಾ ಗುಹೆ

ಜಬಲ್ ನೂರ್ ಪರ್ವತದಲ್ಲಿರುವ ಹಿರಾ ಗುಹೆ
ಹಿರಾ ಈ ಪರ್ವತದಲ್ಲಿರುವ ಸಣ್ಣ ಗುಹೆ. ಈ ಗುಹೆಯಲ್ಲಿ ಮುಹಮ್ಮದ್ ಧ್ಯಾನ ನಿರತರಾಗುತ್ತಿದ್ದರು ಮತ್ತು ದೇವದೂತ ಗೇಬ್ರಿಯಲ್ ಈ ಗುಹೆಯಲ್ಲಿ ಪ್ರತ್ಯಕ್ಷವಾಗಿ ಮುಹಮ್ಮದ್‌ರಿಗೆ ಮೊತ್ತಮೊದಲ ದೇವವಾಣಿಯನ್ನು ತಲುಪಿಸಿದರು ಎಂದು ಮುಸಲ್ಮಾನರು ನಂಬುತ್ತಾರೆ. ಈ ಗುಹೆಯು ಪರ್ವತದ ಉತ್ತರ ದಿಕ್ಕಿನಲ್ಲಿದ್ದು, 3.7 ಮೀಟರ್ (12 ಅಡಿ) ಉದ್ದ ಮತ್ತು 1.6 ಮೀಟರ್ (5 ಕಾಲು ಅಡಿ) ಅಗಲವಾಗಿದೆ. ಒಮ್ಮೆಗೆ ಐದು ಜನರು ಇದರೊಳಗೆ ಕೂರಬಹುದು. ಇದೊಂದು ಪ್ರವಾಸಿ ತಾಣವಾಗಿದ್ದು ಹಜ್ಜ್ ಸಮಯದಲ್ಲಿ ದಿನನಿತ್ಯ 5,000 ಯಾತ್ರಾರ್ಥಿಗಳು ಇಲ್ಲಿಗೆ ಭೇಟಿ ನೀಡುತ್ತಾರೆ.

## ಇದನ್ನೂ ನೋಡಿ

* ಉಹುದ್ ಪರ್ವತ

## ಉಲ್ಲೇಖಗಳು
# ತೊಗಟೆ

ಮಾವಿನ ಮರದ ತೊಗಟೆಯು ಲೈಕನ್‍ನ ಬೆಳವಣಿಗೆಯನ್ನು ತೋರಿಸುತ್ತಿದೆ
**ತೊಗಟೆ** ಎಂದರೆ ಗಿಡಮರಗಳ ಕಾಂಡದ ಹೊರಭಾಗದ ಪದರ (ಬಾರ್ಕ್). ನೀಲಗಿರಿ ಮರ, ಸೀಬೆಮರ, ನೇರಳೆಮರ, ಮುಂತಾದವುಗಳ ತೊಗಟೆ ಸುಲಿದುಕೊಂಡಿರುವುದನ್ನು ಕಾಣಬಹುದು. ಕ್ವರ್ಯಸ್ ಎಂಬ (ಕಾರ್ಕ್ ಮರ) ಮರದಲ್ಲಿ ತೊಗಟೆ ಅತಿಮಂದವಾಗಿರುತ್ತದೆ. ಇದರಿಂದ ಬಿರಡೆಗಳನ್ನು ಮಾಡುತ್ತಾರೆ.

ಗಿಡಗಳಲ್ಲಿ ದ್ವಿತೀಯಕ ಬೆಳವಣಿಗೆ (ಸೆಕೆಂಡರಿ ಗ್ರೋತ್) ಎಂಬ ಕ್ರಿಯೆ ಜರುಗುತ್ತದೆ. ಇದರಿಂದ ಗಿಡಗಳ ಸುತ್ತಳತೆ ಹೆಚ್ಚುವುದು. ಸುತ್ತಳತೆ ಹೆಚ್ಚಿದಾಗ ಗಿಡಗಳ ಕಾರ್ಟೆಕ್ಸ್ ಭಾಗದ ಮೇಲೆ ಹೆಚ್ಚು ಒತ್ತಡ ಬಿದ್ದು ಅದು ಬೊರಿಯುವಂತಾಗುತ್ತದೆ. ಕಾರ್ಟೆಕ್ಸಿನಲ್ಲಿ ಕಾರ್ಕ್ ಕೇಂಬಿಯಮ್ ಎಂಬ ಪರಿವರ್ಧನ ಅಂಗಾಂಶ (ಮೆರಿಸ್ಟೆಮ್) ಉತ್ಪತ್ತಿಯಾಗಿ ಅದರಿಂದ ಹೊರಭಾಗದಲ್ಲಿ ಬಿರಡೆ ರೂಪಗೊಳ್ಳುವುದು. ದ್ವಿತೀಯಕ ಬೆಳವಣಿಗೆ ಹೆಚ್ಚಾಗಿರುವ ಮರಗಳಲ್ಲಿ ಕಾರ್ಕ್ ಕೇಂಬಿಯಮ್ ಕಾರ್ಟೆಕ್ಸಿನ ಆಳವಾದ ಭಾಗದಲ್ಲಿ ಉತ್ಪತ್ತಿಯಾಗುತ್ತದೆ. ಇದರಿಂದ ಹೊರಭಾಗದ ಕೋಶಗಳು ಸತ್ತು ಕಾರ್ಕಿನೊಡನೆ ಮಿಶ್ರಗೊಂಡು ತೊಗಟೆಯಾಗಿ ಮಾರ್ಪಡುವುವು.

## ಉಲ್ಲೇಖಗಳು

* Cédric Pollet, *Bark: An Intimate Look at the World's Trees*. London, Frances Lincoln, 2010. (Translated by Susan Berry) ISBN 978-0-7112-3137-5

ವಿಕಿಸೋರ್ಸ್ ನಲ್ಲಿ ಲಭ್ಯವಿರುವ ಲೇಖನದ ವಿಷಯವನ್ನು ಇಲ್ಲಿ ಅಳವಡಿಸಲಾಗಿದೆ:
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ/ತೊಗಟೆ
# ಅರ್ಧಾಯುಷ್ಯ

**ಅರ್ಧಾಯುಷ್ಯ**ಎಂದರೆ,ಮುಖ್ಯವಾಗಿ ವಿಕಿರಣಶೀಲ ವಸ್ತುಗಳಲ್ಲಿ,ವಸ್ತುವಿನ ಅರ್ಧದಷ್ಟು ಪರಮಾಣುಗಳು ವಿಕಿರಣ ಹೊಂದಿ ಬೇರೆ ಮೂಲಧಾತುವಾಗಿ ಪರಿವರ್ತನೆ ಹೊಂದುವ ಕಾಲವನ್ನು ಆ ವಸ್ತುವಿನ ಅರ್ಧಾಯುಷ್ಯವೆಂದು ಹೇಳುತ್ತಾರೆ.
ಯುರೇನಿಯಂ ಅದಿರಿನಲ್ಲಿ ಲೆಡ್-ಸೀಸವೂ ಸಿಗುತ್ತದೆ. ಇದಕ್ಕೆ ಕಾರಣ ಕಾಲಾಂತರದಲ್ಲಿ ಯುರೇನಿಯಂ ಆಲ್ಫಾಕಣಗಳ ವಿಸರ್ಜನೆ ಮೂಲಕ ಬೇರೊಂದು ಧಾತು ಆಗುವುದೇ ಆಗಿದೆ.